Fire ansatte og frivillige fra Beredskabsstyrelsen Nordjylland i Thisted blev tirsdag hædret for deres indsats i internationale katastrofeområder. I det forløbne år har Beredskabsstyrelsen haft rekordmange internationale missioner blandt andet efter jordskælvet i Nepal, ebolaudbruddet i Vestafrika og konflikten i Ukraine. I alt har knap 100 katastrofespecialister og beredskabseksperter fra styrelsen været udsendt. Medaljer og diplomer I Beredskabsstyrelsens hovedkontor i Birkerød blev følgende fra Beredskabsstyrelsen Nordjylland den 1. september hædret med Redningsberedskabets medalje og/eller Redningsberedskabets Diplom for deres missioner i udlandet: Morten Rytter Agerskov (medalje og diplom) Finn Bram (diplom) Tonni Albrecht (diplom) Ejgil Boye Mortensen (diplom) Desuden blev følgende nordjyder fra andre organisationer, og som har været udsendt på kontrakt med Beredskabsstyrelsen, hædret ved højtideligheden: Hanne Marie T. Thomsen (diplom) Kate Harbo Nielsen (diplom) Flagdag i København Mange af Beredskabsstyrelsens udsendte deltager på lørdag i Flagdag for Danmarks Udsendte i København. Her skal de blandt andet gå i parade på Christiansborg Slotsplads, deltage i kranselægning på Kastellet og til en lukket reception med Deres Kongelige Højheder Prinsesse Marie og Prins Joachim. Prinsesse Marie er korpsmester à la suite i Beredskabsstyrelsen efter at have gennemgået en beredskabsfaglig introduktionsuddannelse ved styrelsens skole i Tinglev i 2011.

Referat:
Mandskab fra Beredskabsstyrelsen Nordjylland blev hædret for deres missioner til internationale katastrofeområder.